**Házi feladatok**

**8. hét**

**Határidő: 2020. május 8. (péntek) 16 óra**

**Olvasás:** Olvasd el az ***Olvasókönyv 155-157. oldal***án lévő olvasmányt! (***Cím: Az én dinnyeföldem***) Ez egy elég hosszú olvasmány. Olvasd el legalább háromszor, négyszer. Ezek után oldd meg a munkafüzet hozzá tartozó feladatát. ***Munkafüzet 60. oldal 3-as és 4-es feladat! (3-as feladat, szavakat kell behelyettesíteni szövegbe, a szavak a 155. oldalon lévő szószedetből valók, 4-es feladat: színezés)***

**Írás**: Írjátok le az írás füzetbe az osztálynévsort. A nevek mögé írjátok oda, hány szótagból áll a vezetéknév, és hány szótagból áll a keresztnév! (Pl. Kasza Vivien; Kasza= 2 szótag, Vivien=3 szótag, összesen 5 szótag, 2+3=5) Tudjátok, ezt nyelvtan órán mindig tapsolva gyakoroltuk! Tapsolj otthon te is! (Ebben is van egy kis matematika) A nevek írásánál figyelj arra, hogy az 1. és a 2. név nagy kezdőbetű!

*Osztálynévsor:*

1. *Adorján Szilveszter*
2. *Agyag László*
3. *Balog Kiera*
4. *Balogh Alexandra Dorina*
5. *Ignácz Bianka*
6. *Molnár Dávid*
7. *Orsós Sándor*
8. *Orsós Viktor Sándor*
9. *Orsós Szilvia*
10. *Pataki Bálint*
11. *Pataki Jázmin*
12. *Pataki Rebeka*
13. *Szabó Kira*

Valamint írj le az írás füzetedbe 4 mondatot arról,hogy a karantén ideje alatt, mi az a játék, amit a legszívesebben játszol a testvéreiddel! Fogalmazd meg úgy, mintha nekem mesélnéd el szóban! Ez a feladat egy kis gondolkodást is igényel!

**Nyelvtan+Rajz:**  Játsszunk egy kicsit! Kártyákat kell készítened! Szavakat fogok felsorolni. Ezekben a szavakban ***o-ó;*** ***ö-ő*** betűk vannak. Leírom neked ide helyesen őket! Ezt követően te memorizálod azt, hogyan kell helyesen írni a szót, és utána egy kis kártyát készítesz, amelynek egyik felére felírod a szót, a másik felére pedig lerajzolod és kiszínezed! Remélem szép szókártyák fognak készülni. A héten a rajz és a nyelvtan feladat így egybe fog fonódni. (Mindegyik szókártyát el kell készíteni!) Én is készítettem nektek egy mintát.

Szavak: *szőlő, olló, fedő, könyv, dió, bodza, paradicsom, rózsa, függöny, óra,*

**Matematika:** Az elmúlt hetekben sokat gyakoroltuk a szorzás-osztást. Most térjünk vissza egy kicsit az összeadás-kivonáshoz. (Műveletek gyakorlása teljes kétjegyű számokkal tízesátlépéssel)

Feladat: Számoljunk 43. oldal/1. a., b. (Itt csak összeadásokat és kivonásokat kell végezni.) Számoljunk 43. oldal/ 2. a., b., (Az a.) feladatnál mindig a nagyobb számból vonod ki a kisebbet!, a b.) feladatnál le van írva a szabály, de mindig a 91-ból kell kivonnod az adott számot!)

Szorgalmi feladatképpen lehet gyakorolni az eddig tanult szorzó, és bennfoglaló táblákat!

**Környezetismeret:** Az elmúlt hetekben a környezetvédelemmel és azzal foglalkoztunk, hogyan tehetnénk tisztábbá otthonunkat!

A héten az lenne a feladat, hogy elkészítsd otthon a saját reggelidet vagy tízóraidat, vagy uzsonnádat! Ami fontos, hogy az étel tartalmazzon zöldségeket, vagy gyümölcsöket. (Természetesen csak olyanokat, ami otthon a kertben is megtalálható!) Ezt ismét fotózzátok be, úgy ahogy a múlt héten is csináltátok!

Segít a link: <https://www.youtube.com/watch?v=kmZzL7syvCI>

**Szorgalmi feladat:** Játsszatok egy kicsit az interneten keresztül az Okos Dobozban! Készítsétek el a környezetismereti részben az „*Egészségkalaúz*” c. részt! Ezt visszaküldeni nem kell!

Link: <https://www.okosdoboz.hu/gyakorlas/1-4-osztaly/kornyezetismeret/osszes-temakor>

**Ének-zene:** A héten egy játékos feladatotok lenne, amit nem fogok tudni ellenőrizni, de remélem azért „elkészítitek”!

Üss össze tárgyakat, és figyeld meg a hangjukat! (pl. két kő összekoccantása, két pohár összekoccantása, két gomb összekoccantása)

Zenehallgatási anyag: Beethoven: 5. Szimfónia (Beethoven, német klasszikus zeneszerző, ő volt az a zeneszerző aki életének utolsó pár évét siketen élte le, és így szerzett zenét. A szimfónia egy olyan zenei műfaj amit főként zenekarra írtak.) Ebben a műben főként vonós hangszereket hallasz / hegedű, brácsa, cselló/

Link: <https://www.youtube.com/watch?v=_4IRMYuE1hI>